SESELEH PANGAWIGUNAAN BASA BLACKBERRY MESSAGE (BBM) YOWANA

## RING BR. DUSUN SALA, DESA ABUAN, KECAMATAN SUSUT, KAB. BANGLI
Ni luh Umi Astary 1 , Ida Bagus Rai 1 , I Gede Nurjaya 2
Jurusan Pendidikan Bahasa Bali, Fakultas Bahasa dan Seni Universitas Pendidikan Ganesha
Singaraja, Indonesia
e-mail: {umiastary@gmail.com, ibrai_cangapit@yahoo.com , gedenurjaya@gmail.com }@undiksha.ac.id

## KUUB
Tetilikan  puniki  matetujon  nlatarang  indik  (1)  Sapunapi  wangun  kruna BBM, yowana  ring  Br. Dusun  Sala,  Desa  Abuan,  Kecamatan  Susut,  Kab.  Bangli.  (2)  Sapunapi  wangun  lengkara BBM, yowana  ring  Br.  Dusun  Sala,  Desa  Abuan,  Kecamatan  Susut,  Kab.  Bangli,  miwah  (3)  Sapunapi ejaan  basa BBM, yowana  ring  Br.  Dusun  Sala,  Desa  Abuan,  Kecamatan  Susut,  Kab.  Bangli. Palihan tetilikan sane kaanggen ring tetilikan puniki inggih punika deskriptif kualitatif . Jejering ring tetilikan puniki inggih punika BBM, yowana ring Br. Dusun Sala, Desa Abuan, Kecamatan Susut, Kab.  Bangli.  Panandang  ring  tetilikan  puniki  inggih  punika  Pangawigunaan  basa.  Kramaning tetilikan  sane  kaanggen  nganggen  kalih  kramaning  inggih  punika  kramaning  observasi  miwah kramaning dokumentasi . Piranti tetilik sane kaanggen inggih punika kartu data. Data tureksa sane kaanggen  inggih  punika identifikasi data. reduksi  data, nyorohang  data  lan  panyutetan.  Manut saking analisis data, (1) wangun kruna sane wenten ring BBM punika polih wewehan pengater lan pengiring, miwah wenten paubahan basa afaeresis, apokop , miwah sinkop . (2) wangun lengkara sane  kaangen  ring BBM inggih  punika  lengkara,  pamidarta,  lengkara  pitaken,  miwah  lengkara panguduh. (3) ejaan basa Bali ring BBM wenten sasuratan lengkara sane lengkaranyane singkat tur nenten nganggen ceciren pitaken.
Kruna jejaton: pangawigunaan basa, BBM .

## Abstrak
Penelitian  ini  bertujuan  mendeskripsikan  (1)  Stuktur  kata  yang  ada  dalam  BBM,  remaja  di  Br. Dusun Sala, Desa Abuan, Kecamatan Susut, Kab.  Bangli, (2) Stuktur kalimat apa saja  yang ada dalam  BBM,  remaja  di  Br. Dusun  Sala,  Desa  Abuan,  Kecamatan  Susut,  Kab.  Bangli,  (3)  Seperti apa penggunaan ejaan bahasa BBM, remaja di Br. Dusun Sala, Desa Abuan, Kecamatan Susut, Kab. Bangli. Rancangan penelitian yang digunakan dalam penelitian ini adalah deskriptif kualitatif. Subjek  dalam  penelitian  ini  adalah  BBM,  yowana  ring  Br.  Dusun  Sala,  Desa  Abuan,  Kecamatan Susut,  Kab.  Bangli.  Objek  dalam  penelitian  ini  adalah  penggunaan  bahasa.  Penelitian  ini menggunakan 2 metode penelitian yaitu metode observasi dan metode dokumentasi Analisis data yang  digunakan  adalah  identifikasi  data,  reduksi  data,  klasifikasi  data  dan  kesimpulan.  Menurut analisis  data,  (1)  Struktur  kata  yang  ada  dalam  BBM  adalah  terdapat  imbuhan  awalan  dan
akhiran,  terdapat  perubahaan  bahasa  seperti,  afaeresis,  apokop,  miwah  sinkop.  (2)  Struktur kalimat  yang  di  gunakan  dalam    BBM adalah  terdapat  kalimat  pernyataan,  kalimat  tanya,  dan kalimat.  (3)  Penggunaan  ejaan  bahasa  BBM  seperti  terdapat  tulisan  dalam  kalimat  yang  kata tersebut di tulis singkat  dan juga tidak menggunakan tanda Tanya saat penulisan kalimat Tanya.
Kata kunci: penggunaan bahasa, blackberry messanger (BBM)

## PURWAKA
Basa inggih punika silih sinunggil piranti sane pinih utama kaangen jadma ring  sajeroning  mabebaosan lisan lan sasuratan ring  kauripan  sarahina – rahina sareng anak lianan. Basa kabaosang piranti ring sajeroning mebeboasan  santukan  basa  punika maguna  pisan  dados  titi  penyambung para  krama  ring  pakraman.  Manusa prasida  nyihnayang  basa  dados  piranti penyambung  ring  sajeroning  guna  cita ( alam  pikiran ),  budhi  daya,  tata  susila lan  ngarumaketang  paiketan  peturu jadma.  Yening  ring  kauripan  puniki nenten  wenten  basa  pastika  jadma nenten  mrasidayang  rumaket  tur  asah, asih  lan  asuh  ritatkala  nyalanang  hidup ring  jagate.  Indonesia  silih  sinunggil Negara  sane  madue beragam Suku miwah Basa, sinih sinunggil nyane Basa Bali  sane  madue  undagan.  Undagan basa  Bali  punika  kasengguh  Anggah – ungguhing  basa  Bali  utawi  sor  singgih basa  Bali,  punika  sampun  lumrah  tur ketah kaangen minayang basa kasar lan basa  alus  ritatkala  mabebaosan  olih krama  Bali,  tur  basa  Bali  punika  pinaka basa ibu sane kaangen ring wewidangan Bali  pinaka  piranti  sane  kaanggen mabebaosan  sareng  kaluwarga  lan  ring krama  Desa  Sane  pinaka  cihna  budaya Bali sane pinih utama.
Yening  kapedasang  saking  akeh panuturnyane, basa Bali prasida kabaosang  pinaka  basa  sane  akeh kanggen  olih  krama  panutur,  inggih punika  katuturang  olih  kirang  langkung
telung  yuta  panutur.  Kacingakin  malih ring  widangan  kesenian,  basa  Bali madue  kawigunan  sane  mabuat  pisan inggih  punika  pinaka  titi  pangancan nguningayang  pakayunan  krama  sane seneng  makesenian  Bali.  Kesenian  Bali sane  nganggen  basa  inggih  punika sakadi kesenian ring wewidangan drama gong, arja, topeng lan janger, basa sane manggen ring pulo Bali puniki kasengguh  basa  ibu  pertiwi, santukan ring  Bali  basa  Bali  sampun  kaanggen saking dumun tur sane pinih utama basa Bali  puniki  basa  sane  ajeng  kanggen ring kaluwarga. Nanging yening kacingak ring kauripan mangkin kaluwarga  sane  wenten  ring  kota, kawentenan  basa  ibu  punika  arang kaanggen lan sayan magingsir santukan kacingak  manut  aab  sekadi  mangkin, ring  kaluwarga  ritatkala  mabebaosan punika akehan nganggen basa Indonesia  lan  kacingak    ring  sekolahan, para yowana ring pergaulan mabebaosan sareng sawitra lan gurunnyane  punika  nganggen  basa Indonesia.
Ring  Aab  sekadi  mangkin  akehan para  yowana  sane  lek  mabebaosan nganggen  basa  Bali,  yening  sane  ketah kasambatang olih para yowana nganggen  basa  Bali  punika  katrok. Nenten  ring  pergaulan  para  yowana kemanten  sane  nganggen  basa  Bali punika  durung  prasida  becik,  nanging yening  kacingak  ring  Desa  pakraman, ritatkala  sangkep  para  krama  desane sekadi  kelian  adat  sane  mabebaosan durung  waged  nganggen  basa  Bali
sawireh para jadma sane lingsir sampun sinamian mabebaosan nganggen bahasa Indonesia, nika mawinan yening sangkep  utawi  peparuman  desa  basa akehan  sane  kantun  nganggen  basa sane  mecampuh.  Napi  malih  yening selehin  ring pergaulan para  yowana mangkin,  akeh  basa  sane  macampuh sareng  basa  lianan.  Napi  malih    Aab mangkin sampun keni pengaruh
globalisasi akeh pisan wenten wewidangan para yowana jagi
magenduwirasa  sareng  sawitrannyane piranti –  piranti  sane  kaangen  punika sakadi  HP,  HP  inggih  punika  piranti sajeroning ngametuang informasi saking jadma lianan, ring HP wenten Aplikasi – aplikasi sane  kanggen  mangda  prasida ngamolihang  informasi, aplikasi punika sakadi aplikasi SMS, BBM , Line , Whatsapp,  Messenger miwah  piranti anggen berkomunikasi sane lianan. Ring aab mangkin Aplikasi sane akeh kaangen  olih  jadma  ritatkala  ngerereh informasi  inggih  punika BBM, silih sinunggil aplikasi sane pateh kawigunan nyane  sakadi SMS ,  inggih  punika BBM, aplikasi  punika  prasida  kanggen  ngirim gambar,  ngamolihang  informasi,  ngicen informasi  majeng  ring  sawitra  lan kaluarga  saking  genah  sane  maejohan. Melianan  sareng BBM , SMS inggih punika singkatan saking  kruna short message  servis , istilah short  message servis yeing  kasingkat  dados  SMS, akronim  SMS  sane  dados singkatan /akronim  resmi  ring  basa  Indonesia. Lianan  punika  BBM  prasida  kaanggen magenduwirasa  sareng  sawitra,  para yowana  maosang  nika  kawastanin  chat, utawi  chatingan.  Yening  dumunan BBM wantah wenten ring HP merek Blackberry mangkin  sampun  prasida kaaangen  olih HP merek  sane  masoroh Android utawi iOS.
Yening  malih  selehin  ring  pergaulan para yowana Bali puniki, pastika prasida kacingak  ritatkala  yowana  mebebaosan sareng  sawitra  punika  nganggen  basa sane  nenten  jangkep,  basa  yowana
punika  nenten  manut  ring  ejaan  basa sane sapatut. Sakadi sane akeh kacingak  ring  para  yowana  ritatkala SMSan  utawi  BBMan,  yowana  nenten uning  sajeroning  artos  ring  basa  bali, pastika nganggen kruna basa Indonesia. Imba  saking  basa  sane  kacampuhin  lan pacang  madue  artos  melianan,  sakadi lengkara ”aku lek  li”, “de  na  keto”,  “aing nyak  yang!!”,  ”ento  sbe  dtwu  pejang mlu”,  “aruh  tnden  ad”,  “ddi  mse  jani kemu”, “nh knggone dtwu”, “sing nglah”, “sbb  luh,  bli  mare  teke,  kje  itni  luh?, miwah sane lianan. pangawigunan basa sakadi  punika  nenten  manut  ring sasuratan  sareng  pangucapan  nyane, sane pepes kanggen nenten ja ngamanutin EYD basa sane pinih becik.
Yening  selehin  saking  kawigunan basa  soang –  soang  jadma  nganggen basa  punika  pastika  pacang  melianan, santukan pangawigunan basa ring soang –  soang  jadma  nenten  samian prasida  becik  lan  wenten  keni  pengaruh dialek –  dialek,  utawi  basa  ring lingkungan jadma  punika  magenah, yening  kacingakin  saking  sisi  krama sane  nganggen  basa  punika,  basa – basa  sane  macampuh  punika  prasida katerima  ring  masyarakat  utawi  ring pergaulan para  yowana,  yadiastun  basa punika  nenten  nganutin EYD  basa  sane becik.  Lianan  punika  akeh  pisan  basa – basa baru sane katrima ring masyarakat ngawinang  wenten  paobahan  ring  basa, sane ngawinang sakadi punika santukan ring  pangawigunan  basa  nenten  jadma bajang  kemanten  sane  nganggen  basa nanging  jadma  alit  miwah  jadma  kolok pastika  nganggen  basa,  soang –  soang jadma  puniki  sampun  madue versi nyane  ritatkala  pacang  ngawigunang basa  punika.  Malarapan  antuk  sane katlatarang  ring  ajeng,  panilik  meled nglaksanayang
tetilikan sane
mapaiketan  sareng  pangawigunan  basa ring BBM .  Malarapan  antuk  punika panilik  meled  nilikin  tetilikan  sane mamurda Seseleh Pangawigunaan Basa BBM Yowana  Ring  Br.  Dusun  Sala,
Desa Abuan, Kecamatan.Susut, Kab.Bangli.
Manut  dadalan  pikobet  ring  ajeng, bantang  pikobet  ring  tetilik  puniki  inggih punika  (1)  Sapunapi  wangun  kruna BBM, yowana ring Br. Dusun Sala, Desa Abuan,  Kecamatan  Susut,  Kab.  Bangli? (2)  Sapunapi  wangun  lengkara BBM , yowana  ring  Br.  Dusun  Sala,  Desa Abuan,  Kecamatan  Susut,  Kab.  Bangli? (3)  Sapunapi  ejaan BBM ,  yowana  ring Br. Dusun Sala, Desa Abuan, Kecamatan Susut, Kab. Bangli?
Tatujon tetilik puniki inggih punika (1)
Mangda  prasida  uning    sapunapi wangun  basa BBM ,  yowana  ring  Br. Dusun  Sala,  Desa  Abuan,  Kecamatan Susut,  Kab.  Bangli.  (2)  Mangda  prasida uning  sapunapi  wangun  lengkara BBM , yowana  ring  Br.  Dusun  Sala,  Desa Abuan,  Kecamatan  Susut,  Kab.  Bangli. (3)  Mangda  prasida  uning  sapunapi ejaan basa BBM , yowana ring Br. Dusun Sala,  Desa  Abuan,  Kecamatan  Susut, Kab.  Bangli.  Kawigunan  tetilik  kaepah dados  kalih  inggih  punika  kawigunan Teoritis lan  kawigunan praktis .  Sepat siku-siku  sane  jagi  kaanggen  puniki sampun panureksa utsahayang nganutin kalih kreteria sane wenten inggih punika prinsip kemuktahiran lan prinsip relevansi (wendra, 2012: 31), sepat siku –  siku  sane  kaanggen  dasar  tetilik minakadi:  1)  Basa  Bali, 2)  Krama  basa, 3)  kawigunan  basa,  4) Linguistik, 5) Morfologi , 6) Sintaksis , 7) Sosiolinguistik, 8) Semantik, 9) Kosabasa,  10)  Ejaan  Bahasa  Bali,  11)
Tata basa.

## KRAMANING TETILIKAN
Tetilikan  puniki  kalaksanayang nganggen  palihan  tetilikan deskriptif kualitatif .  Sukardi  (2003)  maosang  indik tetilikan deskriptif ketahnyane kalaksanayang manut tetujonnyane inggih punika ngambarang manut pidabdab  kasujatian  ( fakta )  lan  cihna subjek  utawi  objek  sane  katilik  manut
pidabdab  sane  patut.  Jejering  ring tetilikan  puniki  inggih  punika BBM, yowana  ring  Br.  Dusun  Sala,  Desa Abuan,  Kecamatan  Susut,  Kab.  Bangli. Panandang  ring  tetilikan  puniki  inggih punika  Pangawigunaan  basa,  tetilikan puniki  taler  nganggen  kramaning  tetilik inggih  punika  kramaning observasi miwah  Kramaning dokumentasi .  Ring tetilikan puniki, kanggen piranti mupulang data sane marupa dokumentasi .  Pamargi  sane  pacang kabaosang  ring  kramaning  tetilikan  luir ipun:  (1)  palihan  tetilik,  (2)  jejering  lan panandang tetilik, (3) mupulang data, (4) piranti tetilik, miwah (5) data tureksa.

## PIKOLIH LAN TETEPASAN
Pikolih miwah
Tetepasan
sajeroning  tetilik  puniki    kapolihang saking  tiga  bantang  pikobet  inggih punika  (1)  wangun  basa BBM ,  yowana ring  Br.  Dusun  Sala,  Desa  Abuan, Kecamatan  Susut,  Kab.  Bangli,  (2) wangun  lengkara BBM ,  yowana  ring  Br. Dusun  Sala,  Desa  Abuan,  Kecamatan Susut,  Kab.  Bangli,  miwah  (3)  ejaan basa BBM , yowana ring Br. Dusun Sala, Desa  Abuan,  Kecamatan  Susut,  Kab. Bangli.
Data  sane  kapolihang  saking ngamargiang  tetilikan  puniki  kasurat dumun ring kartu data , sadurung kasurat ring kartu  data ,  data  sane  kapolihang puniki nganggen kramaning dokumentasi. Saking
kramaning dokumentasi kapolihang  data  indik wangun  kruna,  wangun  lengkara BBM , yowana  ring  Br.  Dusun  Sala,  Desa Abuan,  Kecamatan  Susut,  Kab.  Bangli, lan    ejaan  basa  sane  kanggen  ring BBM .
Pikolih  kapertama  indik  wangun basa BBM , yowana ring Br. Dusun Sala,
Desa  Abuan,  Kecamatan  Susut,  Kab. Bangli.  Tetepasan  indik  wangun  basa BBM , yowana ring Br. Dusun Sala, Desa Abuan,  Kecamatan  Susut,  Kab.  Bangli. Kapalih dados kalih inggih punika manut wentuk  kruna kompleks miwah  manut Paubahan  basa.  Manut  wentuk  kruna kompleks kruna  puniki  sampun  polih wewehan sakadi wewehan pengater, pengiring, miwah pengater pengirin, data kruna kompleks sane  kapolihang  ring screenshot  chatting  BBM  akehnyane  90 data  Lengkara.  Kruna  sane  polih pengater  ring  data  screenshot  chatting BBM  inggih  punika  4  kruna  sane  polih pengater  Ng,  3  kruna  sane  polih pengater  Ma,  2  kruna  sane  polih pengater  Ny,  2  kruna  sane  polih pengater  Ke,  miwah  4  kruna  sane  polih pengater  Di,  Kruna  sane  polih  pengiring wenten  13  kruna  sane  polih  wewehan pengiring  Ne,  miwah  wenten  6  kruna sane  polih  wewehan  pangater  Di,  Ng, miwah Nya lan pengiring Ne, Ang miwah In.
Selanturnyane, Manut Paubahan basa  kruna –  krunane  punika  dados kasorohang  dados  paubahan Afaeresis,
Apokop ,  miwah Sinkop. Data  paubahan basa  sane  kapolihang  ring  screenshot chatting BBM marupa 16 kruna Paubahan Afaeresis ,  4 kruna  Paubahan Apokop ,  25  Paubahan Sinkop .    Manut paobahan  basa  sane  kapolihang  punika wenten  kruna  rasa  sane  maobah suratan  nyane  dados  Asane,  tusing dados  sing,  aing,  neked  maobah  dados ked, suba maobah dados bo, dija dados ija, mbok dados mb, tepuk tpuk, konden dados knden.
Pikolih  Tetepasan  kaping  kalih inggih  punika  ngenenin  indik  wangun lengkara sane wenten ring BBM yowana ring  Br.  Dusun  Sala,  Desa  Abuan,
Kecamatan Susut, Kab. Bangli. Kasorohang  dados  tigang  soroh,  inggih punika  lengkara  pamidarta,  lengkara pitaken,  miwah  lengkara  panguduh
(Antara:  31).  Sasuratan  lengkara  iriki akeh  pisan  nganggen  kruna  sane singkat tur nenten manut sakadi sasuratan sane patut ring EYD. Imbanyane  sakadi  Lengkara  pamidarta sane  wenten  ring BBM punika  sakadi “kalo  pedidi  1,6  asane  hehe”,  “ajak cowok mb e mayah 1,2 jt per org”, “ade kq spanduk ne,,  govinda English course”,  “Ye  bli  dangin  to  ngoyong”. Lengkara  pitaken  “Bayar  per  bulan  ap sekali bayar”, “pi mebletbet ae”, “Oh nah was  kija  to  ladne  luh’.  Lengkara panguduh “dajan lampu lalin ane daje to dek,,  mule  kauh”,  “mai  ajak  ke  bareng”, “Adi ing bbm bli adinen”.
Pikolih  tetepasan sane kaping untat inggih punika ngenenin indik Ejaan sane wenten ring BBM yowana ring Br. Dusun Sala,  Desa  Abuan,  Kecamatan  Susut, Kab.  Bangli,  puniki kasorohang  dados  2 inggih  punika Penulisan kruna  ring lengkara,  miwah penulisan ceciren pitaken.  Pikolih  data  Nyurat  kruna, miwah penulisan ceciren  pitaken.  ring Penulisan kruna akeh wenten sasuratan sane  nenyen  manut  ring  ejaan  basa, minakadi  nyurat  lengkara  “ada  kok spanduk  ne,  govinda  English  course” nanging  ring  chatting  BBM  kasurat  “ade kq spanduk ne,,  govinda English course”,  “mai  ajake  bareng”    kasurat “mai  ajak  ke  bareng”,  “adi  tusing  tepuk nah”  kasurat  “adi  ing  tpuk  nah”.  Ring penulisan ceciren  pitaken  akeh  penilik ngamolihang kruna – kruna sane kasurat ring lengkara nenten manut sakadi ejaan basa, tur akeh lengkara  pitaken kasurat nenten  kadagingin  ceciren  pitaken  sane becik.  Minakadi  “bayar  per  bulan?  ap sekali  bayar ?”  kasurat  “bayar  per  bulan ap  sekali  bayar”,  “Iluh  ija  jani  ne?” kasurat  “Iluh  ija  jani  ne”,  “Nyen  jk  nang mebalih  kemanuk?”  kasurat  “Nyn  jk nang  mebalih  kemanuk”.  Manut  ring (lindasari : 2012) faktor sane ngawinang basa  ring BBM punika singkat  tur  akeh wenten  paubahan  basa inggih  punika warna  basa  utawi ragam basa.  sakadi
wenten  warna  basa  ring BBM sane singkat  tur  nganutin  saking  warna  basa manut penutur utawi sang sane nganggen  basa  punika.  Pangawigunan basa  sakadi  punika  polih  iusan  saking palemahan,  piranti  ( elektronik )    sakadi TV,  “media  cetak” .  Lianan  punika  basa sane  wenten  ring  BBM  santai,  simple, nenten monoton
tur
efektif.
Kangawigunan basa sane singkat sakadi punika pacang ngiusin ring basa
sasuratan  sane  patut  tur  becik  sane nganutin EYD bahasa Bali, para yowana pacang  kiul  ring  sajeroning  ngewacen wacana  sane  dawa,  iwang  ring  penarka artos  kruna  utawi  lengkara,  parikrama sane kaicenin durung prasida katerima.

## PAMUPUT
1.  Wangun kruna BBM, yowana ring Br. Dusun Sala, Desa Abuan, Kecamatan Susut, Kab. Bangli kasorohang dados kalih,  inggih  punika  manut  wentuk kruna kompleks , manut gejala bahasa miwah  paubahan  basa.  Pikolih  data dasar kruna utawi pokok kruna miwah manut  paubahan  basa,  data  wangun kruna  punika  kaambil  saking  90 lengkara sane
wenten ring screenshot chatting BBM . a.  Manut  wangun morfologi inggih punika  wangun  Wentuk  dasar  kruna utawi pokok kruna,  sane  wenten  ring BBM ,  wenten  kawentuk  saking  kruna dasar  sane  kruna  nyane  punika ngamolihang
wewehan, sakadi pengater,  pengiring,  miwah  wenten kruna  sane  polih gabungan pengater miwah pengiring. b.  Manut kosabasa basa Bali, Wangun kruna BBM , wenten paubahan  basa,  sakadi  paubahan, Apokop,  Afaeresis,  Epentesi, miwah Metatesis.
2.  Wangun  lengkara BBM ,  yowana  ring Br. Dusun Sala, Desa Abuan, Kecamatan  Susut,  Kab.  Bangli,  ring lengkara  punika  kawentuk  olih  tigang soroh, inggih punika lengkara
pamidarta,  lengkara  pitaken,  miwah lengkara panguduh.
3.  Ejaan  Basa BBM ,  yowana  ring  Br. Dusun Sala, Desa Abuan, Kecamatan Susut,  Kab.  Bangli,  puniki  akeh  sane nenten ngamanutin ejaan basa, akehan  kruna  sane  sasuratannyane nenten  manut,  sakadi  sesuratan kruna  lingga  ( Kata dasar),  kruna penegas , miwah pangawigunan ceciren pitaken (?) .
Malarapan  antuk  pikolih  penilik lan  tetepasan  ngenenin  piteket  sakadi asapuniki.
1.  Majeng ring yowana prasida nganggen basa nganutin ejaan basa Bali sane pinih becik, tur ka arepang sumangdane prasida ngajegang miwah ngelestariang basa Bali.
2.  Majeng  penilik  sane  lianan  prasida ngembangang miwah nadosang tetilikan puniki refrensi antuk tetilikan selanturnyane.

## KAPUSTAKAAN
Arikunto, Suharsimi.  1998. Metode
Penelitian Pendidikan (Pendekatan  kuantitatif  Kualitatif dan R & B) Bandung: Alfabeta ...............  2006. Prosedur  Penelitian suatu Pendekatan Praktik .
Jakarta: Rineka Cipta. Bawanti,  Luh  Krisya.  2015.  “ Analisis Penggunaan Bahasa Dalam Iklan  Rokok  SAMPOERNA  A- MILD”. Skirpsi  (tidak  diterbitkan). Undiksha Singaraja.
Chaer,  Abdul    dan  Leonic  Agustina. 2010.  Sosiolinguistik  Perkenalan Awal. Jakarta; Rineka Cipta Dinas Pengajaran Daerah Tingkat 1 Bali. 1993. Kamus Bali-Indonesia . Denpasar: Dinas Pengajaran Daerah Tingkat 1 Bali.
..........  1996. Kamus  Indonesia-Bali . Denpasar: Dinas Pengajaran
Daerah Tingkat 1 Bali.
Dewi, Putu Wiwin Meliana.2015. “ Penggunaan  Bahasa  Indonesia Masyarakat Buleleng Pada Acara Suara Buleleng Di Radio Singaraja  FM  Tinjauan  Aspek
Stuktur  Diksi ”.  Skirpsi  (tidak diterbitkan).  Undiksha  Singaraja.
Nababan.  1991. Sosiolinguistik  Suatu
Pengantar . Jakarta: PT Gramedia Pustaka Utama. Pateda, Mansoer. 1991. Linguistik
Terapan.  Ende  -  Flores:  Nusa Indah. Sudjana,  H.  D.  2003. Manajemen Program Pendididkan untuk Pendidikan Sekolah dan Pengembangannya. Bandung : Falah Production. Sugiyono.2006. Metode Penelitian Kuantitatif dan Kualitatif . Bandung: Alfabeta.
………..2013. Metode Penelitian Pendidikan Kuantitatif, Kualitatif, dan R&D. Bandung: Alfabeta. Sumarsono, 2007. Sosiolinguistik . Yogyakarta. Pustaka Pelajar. Sukardi,  PH.  D.  2003. Metodelogi Penelitian  Pendidikan .  Jakarta: PT Bumi Aksara. Tinggen,  I  Nengah.  1987. Sor  Singgih Basa Bali . Eka Cipta Singaraja.
Universitas  Pendidikan  Ganesha.  2009. Pedoman  Penulisan  Skripsi  dan Tugas Akhir. Singaraja: Universitas Pendidikan Ganesha. Wendra,  I  Wayan.  2012. Buku  Ajar Penulisan Karya Ilmiah . Singaraja: Universitas Pendidikan Ganesha.